Latvijas futbola izlase 1938. gadā
Latvijas futbola izlase 1938. gadā aizvadīja 8 spēles, kurās izcīnīja 5 uzvaras, trīsreiz spēlēja neizšķirti un nezaudēja nevienā spēlē. Rezultātu ziņā šis kļuva par vienu no izlases visu laiku veiksmīgākajiem gadiem. Baltijas kausa izcīņā Latvijas izlase spēlēja neizšķirti 1-1 gan pret Lietuvu, gan pret Igauniju, ierindojoties 2. vietā turnīrā. 1938. gadā Latvijas izlase aizvadīja arī draudzības spēles ar Ungārijas "B" izlasi, kā arī ar Čehoslovākijas U-21 izlasi, taču arī šīs spēles ir atzītas par oficiālām valstu izlašu sacīkstēm. Latvijas izlases gada noslēdzošajā spēlē pret Poliju ASK stadionā spēli noskatījās 17 000 skatītāju, kas ir joprojām nepārspēts Latvijas izlases mājas spēļu apmeklētības rekords.